CELEX: 32000D0605
Language: hr
Date: 2000-09-26 00:00:00
Title: 2000/605/EZ: Odluka Komisije od 26. rujna 2000. o izmjeni Odluke 96/603/EZ kojom se utvrđuje popis proizvoda koji pripadaju razredu A „Ne doprinose požaru” , predviđen u Odluci 94/611/EZ o provedbi članka 20. Direktive Vijeća 89/106/EEZ o građevnim proizvodima (priopćena pod brojem dokumenta C(2000) 2640)  Tekst značajan za EGP

13/Sv. 064
            
            
               HR
            
            
               Službeni list Europske unije
            
            
               88
            
         32000D0605
   
               L 258/36
            
            
               SLUŽBENI LIST EUROPSKE UNIJE
            
            
               26.09.2000.
            
         
      ODLUKA KOMISIJE
   
   od 26. rujna 2000.
   o izmjeni Odluke 96/603/EZ kojom se utvrđuje popis proizvoda koji pripadaju razredu A „Ne doprinose požaru”, predviđen u Odluci 94/611/EZ o provedbi članka 20. Direktive Vijeća 89/106/EEZ o građevnim proizvodima
   (priopćena pod brojem dokumenta C(2000) 2640)
   (Tekst značajan za EGP)
   (2000/605/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 20.,
   budući da:
   
               (1)
            
            
               Odlukom Komisije 96/603/EZ (3) donosi se popis proizvoda koji se nalaze u razredu A „Ne pridonose širenju požara” navedenim u tablicama 1. i 2. Priloga Odluci Komisije 94/611/EZ (4) kojim se opisuje Europski sustav razredbe izražavanja reakcije na vatru građevnih proizvoda.
            
         
               (2)
            
            
               Odluka 94/611/EZ zamijenjena je Odlukom Komisije 2000/147/EZ (5), koja se ne odnosi na razrede A, time zahtijevajući izmjenu Odluke 96/603/EZ.
            
         
               (3)
            
            
               Mjere predviđene ovom Odlukom u skladu su s mišljenjem Stalnog odbora za graditeljstvo,
            
         DONIJELA JE OVU ODLUKU:
   Članak 1.
   Odluka 96/603/EZ mijenja se kako slijedi:
   
               1.
            
            
               U članku 1. prvi stavak zamjenjuje se sljedećim:
               „Materijali i od njih izrađeni proizvodi, navedeni u Prilogu ovoj Direktivi, bit će, na račun niske razine zapaljivosti i prema uvjetima također utvrđenim u Prilogu, razvrstani u razrede A1 i razred A1FL, kako je predviđeno tablicama 1. i 2. Priloga Odluci 2000/147/EZ.”
            
         
               2.
            
            
               Prilog se mijenja kako slijedi:
               
                           (a)
                        
                        
                           naslov se zamjenjuje sljedećim:
                           „Materijali koji se u vezi s reakcijom na vatru razmatraju u razredima A1 i A1FL, kako je predviđeno Odlukom 2000/147/EZ, te ih ne treba testirati.”;
                        
                     
                           (b)
                        
                        
                           opće napomene mijenjaju se kako slijedi:
                           
                                       i.
                                    
                                    
                                       u prvom i trećem stavku „razredi A” mijenja se u „razred A1 i razred A1FL”,
                                    
                                 
                                       ii.
                                    
                                    
                                       u prvom i četvrtom stavku „(ovisno o tome koje je manje)” mijenja se u „(ovisno o tome koje je više zahtjevno)”.
                                    
                                 
                     
         Članak 2.
   Ova je Odluka upućena državama članicama.
   
      Sastavljeno u Bruxellesu 26. rujna 2000.
      
         
            Za Komisiju
         
         Erkki LIIKANEN
         
         
            Član Komisije
         
      
   
   
      (1)  SL L 40, 11.2.1989., str. 12.
   
      (2)  SL L 220, 30.8.1993., str. 1.
   
      (3)  SL L 267, 19.10.1996., str. 23.
   
      (4)  SL L 241, 16.9.1994., str. 25.
   
      (5)  SL L 50, 23.2.2000., str. 14.